Blouapie verras met tweeling | Die Vryburger
In 'n seldsame gebeurtenis is 'n blouaap-tweeling in 'n toevlugsoord vir primate gebore.
Lara Mostert, 'n kurator by die Monkeyland-toevlugsoord vir primate buite Plettenbergbaai, sê dit is die eerste keer in 17 jaar dat 'n blouaap die lewe aan 'n tweeling geskenk het.
In 2005 is 'n eekhoringaap-tweeling ook by Monkeyland gebore. Hulle is destyds Paris en Nicky Hilton gedoop.
Die tweeling is Tia en Tamera gedoop. Mostert sê dis selde dat 'n blouaap 'n tweeling het en die kleintjies dit oorleef.
Sy sê die tweetjies se ma, Florence, is baie beskermend teenoor hulle en hulle sukkel om 'n foto te neem want sy steek hulle weg in haar pels.